Diari Oficial de la Generalitat Valenciana


Sumari del DOGV 5783, del 12-06-2008 (2008/6957)

RESOLUCIÓ de 26 de maig de 2008, del director general d'Immigració, per la qual es concedixen els premis del IV Premi BOPI Bones Pràctiques per a la Integració.
----------------------------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6957


Data del document
:   26-05-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * integració dels migrants
    * diferència cultural
    * premi cultural
    * centre d'ensenyament
    * distinció honorífica
    * alumnat
    * integració social

RESOLUCIÓ de 26 de maig de 2008, del director general d'Immigració, per la qual es concedixen els premis del IV Premi BOPI Bones Pràctiques per a la Integració. [2008/6957]  
El Decret 101/2007, de 13 de juliol, del Consell, pel qual s'aprova el Reglament Orgànic i Funcional de la conselleria d'Immigració i Ciutadania, establix que la Direcció General d'Immigració és el centre directiu de la conselleria d'Immigració i Ciutadania a què correspon potenciar i coordinar les polítiques del Consell en matèria d'integració dels immigrants en els àmbits educatiu, cultural, laboral, sanitari i d'habitatge.  
L'Orde de 10 de gener de 2008, de la conselleria d'Immigració i Ciutadania, per la qual es convoca el IV Premi BOPI Bones Pràctiques per a la Integració, el fi del qual és promoure i incentivar la integració social en el si del sistema educatiu, establix en la disposició final primera, que "es delega en el director general d'Immigració la facultat de resoldre la convocatòria i concedir els premis, d'acord amb el que establix l'article 13 de la Llei 30/1992, de 26 de novembre, del Règim Jurídic de les Administracions públiques i del Procediment Administratiu Comú i l'article 63.6 de la Llei de la Generalitat 5/1983, de 30 de desembre, del Consell".  
Vist el veredicte del jurat de selecció dels premis BOPI, que figura en l'acta de la reunió, celebrada el 29 d'abril de 2008, en la seu de la Direcció General d'Immigració, resolc:  
Concedir set premis per un import de 21.000 euros, distribuïts de la manera següent:  
- Un premi de 6.000 euros, a l'IES de Castalla pel treball "El IES de Castalla por la Paz, la Convivencia, la Salud y el Medioambiente: en positivo".  
- Un premi de 3.500 euros a l'IES Professor Broch i Llop, de Vila-real (Castelló) pel treball "Bones pràctiques per a la integració".   
- Un premi de 3.500 euros al CEIP Ramon Esteve, de la Pobla del Duc (València) pel treball "Una escola acollidora".  
- Un premi de 2.000 euros al Col·legi Santa Creu, de Mislata (València) pel treball "Aprenent a conviure en igualtat".  
- Un premi de 2.000 euros al CEIP Eduardo López Palop d'Enguera (València) pel treball "Semana de la Cultura Búlgara versus Semana Fallera".  
- Un premi de 2.000 euros al Colegio Fundación San Vicente Ferrer, de San Antonio de Benagéber (València) pel treball "Memoria descriptiva IV Premios BUPI".  
- Un premi de 2.000 euros al CEIP Ausiàs March, de la Vall d'Uixó (Castelló) pel treball "Memòria Projecte BOPI".  
Contra esta resolució, que posa fi a la via administrativa, pot interposar-se recurs potestatiu de reposició davant del mateix òrgan que va dictar l'acte, en el termini d'un mes comptat des de l'endemà de la notificació, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, segons el que disposen els articles 10.1, apartats a) i j) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, així com els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, una vegada modificat per la Llei 4/1999, de 13 de gener, tot això sense perjudici que el recurrent utilitze una altra via que considere oportuna.  
València, 26 de maig de 2008.- El director general d'Immigració. (P.D. DF 1ª, Orde de 10 de gener de 2008. DOCV núm. 5687, de 24.01.2008): Josep M. Felip i Sardá.